b'\n_START_ARTICLE_\nHibridinis automobilis\n_START_SECTION_\nTechnologija\n_START_PARAGRAPH_\nHibridiniai automobiliai turi elektros varikl\xc4\xaf, kurio baterijos kraunasi, kai automobilis va\xc5\xbeiuoja. Tokie modeliai ypa\xc4\x8d taup\xc5\xabs miesto gatv\xc4\x97se, kur reikia da\xc5\xbenai stoviniuoti._NEWLINE_2007\xc2\xa0m. keletas gamintoj\xc5\xb3 prane\xc5\xa1\xc4\x97, kad automobiliai tur\xc4\x97s hibridini\xc5\xb3 elektrini\xc5\xb3 technologij\xc5\xb3 savybi\xc5\xb3, kad suma\xc5\xbeint\xc5\xb3 degal\xc5\xb3 sunaudojim\xc4\x85. Variklio i\xc5\xa1jungimas va\xc5\xbeiuojant suma\xc5\xbeint\xc5\xb3 degal\xc5\xb3 s\xc4\x85naudas ir i\xc5\xa1metam\xc5\xb3j\xc5\xb3 duj\xc5\xb3 kiek\xc4\xaf. Ta\xc4\x8diau tai atsiliepia kainai, reikalingi papildoma erdv\xc4\x97 baterijoms, papildomi elektros generatoriai, did\xc4\x97ja automobilio mas\xc4\x97._NEWLINE_2000\xc2\xa0m. buvo i\xc5\xa1vystyta prijungiam\xc5\xb3 hibridini\xc5\xb3 elektrini\xc5\xb3 automobili\xc5\xb3 technologija. \xc5\xa0ie automobiliai gali b\xc5\xabti \xc4\xafkrauti stacionarioje kolon\xc4\x97l\xc4\x97je, jai nereikalingi degalai trumpoms kelionems. Renault Kangoo buvo pirmasis \xc5\xa1ios konstrukcijos modelis, i\xc5\xa1leistas Pranc\xc5\xabzijoje 2003\xc2\xa0m.\n_START_SECTION_\nBenzinas\n_START_PARAGRAPH_\nBenzininiai varikliai yra naudojami daugelyje hibridini\xc5\xb3 automobili\xc5\xb3. Tik\xc4\x97tina, tokie varikliai dominuos ir artimiausioje ateityje. Benzinas i\xc5\xa1gaunamas i\xc5\xa1 naftos ir yra pagrindiniai degalai, ta\xc4\x8diau j\xc4\xaf \xc4\xafvairiais santykiais galima mai\xc5\xa1yti su etanoliu, gaunamu i\xc5\xa1 atsinaujinan\xc4\x8di\xc5\xb3 energijos \xc5\xa1altini\xc5\xb3. Kaip ir \xc4\xafprasti automobiliai, hibridiniai gali naudoti iki 15\xc2\xa0% bioetanolio.\n_START_SECTION_\nDyzelinas\n_START_PARAGRAPH_\nDyzeliniai hibridiniai automobiliai naudoja dyzelinius variklius energijai gauti. Dyzelini\xc5\xb3 automobili\xc5\xb3 taupumas kartu su hibridin\xc4\x97mis technologijomis gali gerokai padidinti nuva\xc5\xbeiuot\xc4\x85 atstum\xc4\x85. Daugelis dyzeli\xc5\xb3 gali naudoti 100\xc2\xa0% biodyzelin\xc4\x85. Jiems gali b\xc5\xabti visi\xc5\xa1kai nebereikalingi naftos kilm\xc4\x97s degalai (ta\xc4\x8diau mi\xc5\xa1iniai yra labiau paplit\xc4\x99, ir tebenaudojami tokie naftos produktai kaip tepalai). Dyzeliniai hibridiniai variantai prad\xc4\x97jo plisti komerciniame transporte (daugiausiai autobusuose).\n_START_SECTION_\nLietuvoje\n_START_PARAGRAPH_\n2013 metais Lietuvoje \xc4\xafregistruotas 131 hibridinis automobilis. Perkamiausi\xc2\xa0\xe2\x80\x93 \xe2\x80\x9eLexus\xe2\x80\x9c modeliai (j\xc5\xb3 \xc4\xafregistruota 70 vnt., 2012 m.\xc2\xa0\xe2\x80\x93 85). \xe2\x80\x9eToyota\xe2\x80\x9c modeli\xc5\xb3 parduota nuo 37 vnt. 2012\xc2\xa0m. iki 57 vnt. 2013\xc2\xa0m. \xe2\x80\x9eYaris\xe2\x80\x9c su hibridine pavara\xc2\xa0\xe2\x80\x93 44 automobiliai._NEWLINE_2013\xc2\xa0m. \xc4\xafregistruoti 2 nauji elektromobiliai (\xe2\x80\x9eNissan Leaf\xe2\x80\x9c modeliai). 2012\xc2\xa0m. j\xc5\xb3 nebuvo \xc4\xafregistruota.'